La regidoria de Joventut i l’Associació Cultural Klavija organitzen la primera jornada de Micro Obert
09 de gener 2018

![](/media/ng3f01yl/90microabierto_cuerpo.jpg)  
  

La regidoria de Joventut de l'Ajuntament de Sagunt, junt amb l'Associació Cultural Klavija, ha organitzat una jornada de Micro Obert que tindrà lloc dissabte que ve, 13 de gener, a partir de les 19 hores en el Casal Jove del Port de Sagunt.

Esta iniciativa, en la qual també col·laboren els corresponsals dels IES del municipi, pretén generar un espai cultural on els joves de la ciutat puguen donar-se a conéixer i fer les seues primeres intervencions en públic. Està oberta a tot tipus de representacions, tant actuacions musicals com de poesia, literatura, teatre, monòlegs, dansa, màgia, etc., i l'única condició és que les obres no podran incitar o fomentar la violència, el racisme, la xenofòbia o la discriminació sexual.

Les actuacions podran ser en qualsevol idioma, i tindran una durada mínima de 3 minuts i una màxima de 10 minuts. Les dimensions de l'escenari són reduïdes, per la qual cosa es recomana que hi haja un màxim de 2 o 3 integrants per cada actuació. L'única cosa que han de fer els participants per a utilitzar este aparador amb el qual promocionar-se és apuntar-se presencialment el mateix dia de l'esdeveniment, a partir de les 18.30 hores.

La primera jornada de Micro Obert s'ha previst per a este dissabte i la intenció és fer una sessió al mes. Les pròximes estan previstes per al 24 de febrer i per al 10 de març, segons informa el regidor delegat de Joventut, Guillermo Sampedro.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-l-associacio-cultural-klavija-organitzen-la-primera-jornada-de-micro-obert/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-l-associacio-cultural-klavija-organitzen-la-primera-jornada-de-micro-obert/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-l-associacio-cultural-klavija-organitzen-la-primera-jornada-de-micro-obert/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-l-associacio-cultural-klavija-organitzen-la-primera-jornada-de-micro-obert/)